Baladas en español

"Baladas en español" on ansambli Roxette 1996. aastal ilmunud kogumikplaat. Album sisaldab ansambli tuntumate ballaadide hispaaniakeelseid versioone.  

Plaadi andis välja plaadifirma EMI Music. Album oli mõeldud Hispaania ja Ladina-Ameerika turule, aga see anti välja ka näiteks Jaapanis. 

Albumilt avaldati singlitena lood "Un día sin ti", "No sé si es amor" ja "Soy una mujer". Laulu "Un día sin ti" jaoks valmis ka muusikavideo, mille režissöör oli Jonas Akerlund.

Plaati müüdi üle 1,2 miljoni eksemplari. Hispaanias osteti albumit kahe plaatinaplaadi, Argentinas ja Tšiilis plaatinaplaadi ning Venezuelas, Colombias, Mehhikos, Costa Ricas ja Rootsis kuldplaadi normi jagu.

 Laulud 

 Nr  Hispaaniakeelne pealkiri  Ingliskeelne pealkiri  Pikkus 1.  Un día sin ti  Spending My Time  4:38 2.  ¡Crash! ¡Boom! ¡Bang!  Crash! Boom! Bang!  4:26 3.  Directamente a ti  Run to You  3:30 4.  No sé si es amor  It Must Have Been Love  4:41 5.  Cuánto lo siento  I'm Sorry  3:13 6.  Tímida  Vulnerable  4:44 7.  Habla el corazón  Listen to Your Heart  5:09 8.  Como la lluvia en el cristal  Watercolours in the Rain  3:42 9.  Soy una mujer  Fading Like a Flower (Every Time You Leave)  3:45 10.  Quiero ser como tú  I Don't Want to Get Hurt  4:16 11.  Una reina va detrás de un rey  Queen of Rain  4:51 12.  El día del amor  Perfect Day  3:55 Kokku  51:12

Kategooria:1996. aasta albumid